Slik kan du unngå handle-rushet
Det sier direktør Thomas Angell i hovedorganisasjonen Virke. Ifølge Statistisk Sentralbyrå (SSB) vil vi handle for omtrent 50 milliarder kroner i desember, og mange utsetter handlingen helt til siste liten. Har du mulighet til å reise litt senere på jobb for å kunne gjøre unna julehandelen når butikkene åpner, så kan du spare deg for både tid og irritasjon.- Mange tar ut en feriedag like før jul som de bruker til julehandel. Det er nok ikke så dumt, for da kan du handle tidlig, sier han. Det travleste tidsrommet er uten tvil det som passer best for de fleste - nemlig etter jobb. - Det tar seg mer og mer opp ut over dagen, og særlig fra klokken fire når arbeidsdagen er over. Da begynner virkelig koken, og den holder seg helt til stengetid, sier Angell.Senterdirektør for Norges største kjøpesenter, Carl Nicolai Lundgren Vold, tror lille julaften kan bli julens største handledag. - Det er en inneklemt dag, og mange tar seg kanskje fri for å få gjort unna julehandelen. Da blir det nok mye trafikk her, tror han. Og vil du unngå køen, så må du være tidlig ute. På Sandvika Storsenter begynner det å fylle seg i korridorene allerede om formiddagen - også tar det seg gradvis ut utover dagen. - Jeg ruslet selv rundt på senteret klokken 10.00 torsdag formiddag, og allerede da var det ganske mye mennesker. Så kommer det bare flere og flere utover dagen, sier Vold.I fjor var 300.000 kunder innom kjøpesenteret uken før jul. Lundgren Vold tror antallet blir omtrent det samme i år - eller noe lavere fordi julaften faller på en tirsdag. Mange kjøpesentre har utvidere åpningstider dagene før jul. Det kan det vært lurt å benytte seg av om du ønsker å unngå det største rushet.I tillegg til dagene før selve julekvelden er også tredje juledag kjent for å være den store byttedagen. - Man bytter, finner nye ting, og handler på salg. Det er svært folksomt i butikkene tredje juledag, sier Thomas Angell. I tillegg til bytting av gaver har matvarebutikkene vært stengt i over to dager - og vi trenger å fylle kjøleskapene. Mange liker å sove lenge i ferien, så hvis du er tidlig ute kan du komme de fleste i forkjøpet. - Det samme tipset gjelder både tredje og fjerde juledag: Kom tidlig! sier Angell.
Vil du unngå de lengste køene bør du handle før jobb - ikke etter.